Gabay para sa Magulang/Tagapag-alaga sa Report sa Indibidwal na Estudyante, Mga Baitang K-12 Ano ang Report sa Indibidwal na Estudyante? Ipinapakita ng Report sa Indibidwal na Estudyante ang mga iskor ng iyong anak para sa pagsusulit sa ACCESS para sa ELLs 2.0. Ang report na ito ay para sa mga pamilya at guro. Ang ACCESS para sa ELLs 2.0 ay pagsusulit sa pagkabihasa sa wikang Ingles para sa mga Baitang K-12. Sinusukat ng pagsusulit ang sa wikang Ingles ng mga estudyanteng tinukoy bilang mga mag- aaral sa wikang Ingles. Kasama sa itaas na bahagi ng report ang pangalan, petsa ng kapanganakan, baitang, tier ng pagsusulit, pangalan ng paaralan at distrito, estado, at mga pagkakakilanlang numero ng distrito at estado. Ano ang sinasabi sa akin ng Report sa Indibidwal na Estudyante? Ipinapakita ng report ang walong iskor na matatanggap ng iyong anak sa pagsusulit. Kung kinuha ng iyong anak ang lahat ng apat na seksyon ng pagsusulit, siya ay makakatanggap ng walong iskor. Ipinapahayag ng 'NA' na walang iskor ang inireport. May mga apat na iskor sa Language Domain (o Larangan ng Wika) at apat na Composite Score. Ang mga iskor ng Language Domain ay inireport para sa Listening (Pakikinig), Speaking (Pananalita), Reading (Pagbabasa), at Writing (Pagsusulat). Ipinapakita ng mga iskor na ito ang apat na seksyon ng pagsusulit. Ang mga Composite Score ay mga kombinasyon ng mga iskor ng Larangan ng Wika ng iyong anak. Ang apat na mga Composite Score ay: Oral Language (Pananalita sa Wika), Literacy (Kakayahang Bumasa at Sumulat), Comprehension (Pag-unawa), at ang Overall (Pangkalahatan) na iskor. Paano inire-report ang mga iskor? Ang mga Proficiency Level (Antas ng Pagkabihasa) na iskor ay iniureport bilang mga numero sa pagitan ng 1.0 - 6.0, halimbawa 4.0 o 2.2. Ang mga iskor na iyon ay angkop sa anim na Antas ng Pagkabihasa sa Wikang Ingles ayon sa WIDA. Ang iskor na 1.0 ay maituturing na "beginner" (baguhan) na iskor, habang ang 6.0 ay maituturing na "advanced" (bihasa) na iskor kung ang pagkabihasa sa Ingles ang pinag-uusapan. Ang graph sa report ay nakulayan para ipakita ang iskor ng Antas ng Pakabihasa ng iyong anak. Ang talahanayan sa ibaba ng report ay nagbibigay ng mga halimbawa kung ano ang magagawa ng mga estudyanteng nabibilang sa antas ng pagkabihasa sa Ingles ng iyong anak. Ang mga Scale Score ay inirereport bilang mga numero sa pagitan ng 100 - 600, halimbawa 356 o 220. Ang mga iskor na ito ang nagpapakita sa antas ng grado ng iyong anak at ang antas ng hirap ng mga aytem sa pagsusulit na kanyang matagumpay na nasagutan. Ang mga Scale score ay tutulong para makita ang paghusay ng iyong anak sa pagiging bihasa sa wikang Ingles taun-taon. Ipinapakita ng talahanayan sa report ang Scale Score ng iyong anak sa bawat walong iskor, at ipinapakita rin nito ang Confidence Band para sa bawat mga Scale Score niya. Ang mga Confidence Band ay ang mga nakulayan na bahagi sa paligid ng bawat Scale Score ng iyong anak. Ipinapakita nito ang posibleng pagitan iskor ng iyong anak na may 95% na probabilidad ng katumpakan. Sa madaling salita, kung paulit-ulit na sasagutan ng iyong anak ang parehong pagsusulit, may 95% na tsansang ang mga iskor niya ay nasa nakulayang bahagi. wida.wisc.edu
Ano ang kailangan kong tingnan sa report ng aking anak? Aming hinihikayat ang mga pamilyang tingnan ang lahat ng mga iskor na naireport para sa kanilang anak. Naririto ang mga ilang mungkahi sa pagbibigay kahulugan, o pag-unawa ng mga iskor ng iyong anak: • Tingnan ang mga iskor sa Larangan ng Wika. Tingnan ang mga iskor niya sa Antas ng Pagkabihasa para sa Pakikinig, Pananalita, Pagbabasa at Pagsusreport. Aling iskor ang mas malapit sa 6.0? Aling iskor ang mas malapit sa 1.0? Tingnan ang mga Composite Score. Tingnan ang mga iskor niya sa Antas ng Pagkabihasa para sa Pananalita sa Wika, Kakayahang Bumasa at Sumulat, Pag-unawa, at ang Pangkalahatang Iskor. Aling iskor ang mas malapit sa 6.0? Aling iskor ang mas malapit sa 1.0? Ikumpara ang mga iskor sa taong ito sa mga iskor noong nakaraang taon kung makukuha ang mga ito. Kung kumuha ang iyong anak ng ACCESS para sa ELLs 2.0 noong nakaraang taon, ikumpara ang kanyang mga iskor noong isang taon hanggang sa susunod. May kaibhan ba sa kanyang mga iskor sa Antas ng Pagkabihasa? May kaibhan ba sa kanyang mga Scale Score?
Ang ACCESS para sa ELLs 2.0 ay nagrereport ng mga sumusunod na walong iskor: Listening (Pakikinig) • Speaking (Pananalita) • Reading (Pagbabasa) • Writing (Pagsusulat) • • Oral Language (Pananalita sa Wika) Literacy (Kakayahang Bumasa at Sumulat) Comprehension (Pag-unawa) Overall (Pangkalahatan) • Ang mga iskor ay inirereport bilang mga iskor sa Antas ng Pagkabihasa at mga Scale Score Mga Pangunahing Salitang Kailangang Malaman Paano ginagamit ang mga iskor sa pagsusulit? Ang mga iskor mula sa ACCESS para sa ELLs 2.0 ay magagamit sa maraming paraan. Magagamit ng mga magulang ang mga iskor para magtaguyod para sa kanilang anak. Ginagamit ng mga guro ang mga iskor para magplano ng pagtuturo at sa mga pagsusulit. Ginagamit ng mga distrito ang mga iskor para tasahin ang kanilang mga programang sumusuporta sa wika, para masubaybayan ang paghusay ng mga estudyante sa pag-aaral ng Ingles, at para malaman kung ang isang estudyante ay karapat-dapat na magtapos sa isang programang pangsuporta sa wikang Ingles. Ginagamit din ang mga iskor para matugunan ang mga kailangan sa pananagutang pederal at estado. Mag-aaral sa wikang Ingles ay mga mag- aaral na karapat-dapat na makatanggap ng suporta mula sa paaralan para sa wikang Ingles. Paghusay sa wika ay prosesong gumugugol ng panahon. Ang mga estudyante ay umuusad sa prosesong ito sa mga magkakaibang bilis. Pagkabihasa sa wika ay ang sukat kung nasaan ang mga estudyante sa proseso ng paghusay sa wika. Tier o Antas ay tumutukoy sa antas ng hirap ng pagsusulit na itinakda sa isang estudyante. Ang mga tier ay dinisenyo para sa mga tukoy na antas ng pagkabihasa sa wika. Ang mga estudyante ay itinatalaga sa isang tier na ankop para sa kanyang kasalukuyang antas ng pagkabihasa sa wikang Ingles. Mga Tanong na Tatanungin Hinihikayat namin ang mga pamilya na talakayin ang mga iskor sa (mga) guro ng kanilang anak. Naririto ang ilan sa mga tanong na itatanong: • Anong iskor ang kailangan niya para magtapos sa isang programang pangsuporta sa wikang Ingles? Kukunin ba ng aking anak ang pagsusulit na ito taun-taon? Paano ibinabahagi ang mga iskor sa kanyang mga guro? Anong uri ng suporta sa wikang Ingles ang inyong ibinibigay sa aking anak? Ano ang gusto ninyong malaman tungkol sa paggamit sa wika ng aking anak sa bahay? Bakit nakatanggap ang aking anak ng iskor na 'NA'? Ano ang ibig sabihin ng iskor na 'NA'? • • • • Kung may mga tanong ka tungkol sa mga iskor ng iyong anak sa ACCESS para sa ELLs 2.0, pakikontak ang paaralan ng iyong anak. wida.wisc.edu